**Jánoshalma Városi Önkormányzat Képviselő-testületének 13/2025. (V. 30.) önkormányzati rendelete**

**a közösségi együttélés alapvető szabályairól szóló 13/2022. (X.28.) önkormányzati rendelet módosításáról**

[1] Jánoshalma Városi Önkormányzat Képviselő-testülete Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában kapott felhatalmazás alapján,

[2] az Alaptörvény 32. cikk (1) bekezdés a) pontjában,

[3] és Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontjában meghatározott feladatkörében eljárva a következőket rendeli el:

**1. §**

A közösségi együttélés alapvető szabályairól szóló 13/2022. (X. 28.) önkormányzati rendelet 8. §-a a következő (6) bekezdéssel egészül ki:

„(6) Aki a közterületet olyan a rendeltetésétől eltérő célra használja, amelyre a közterületek rendjéről és használatáról szóló 12/2022. (X.28.) önkormányzati rendelet szerint közterület-használati megállapodás nem köthető, hozzájárulás nem adható, megsérti a közösségi együttélés alapvető szabályait és közigazgatási bírsággal sújtható.”

**2. §**

Ez a rendelet 2025. június 2-án lép hatályba.

**3. §**

A rendelet kihirdetéséről a jegyző gondoskodik.

|  |  |
| --- | --- |
| Lengyel Endre polgármester | Dr. Rennerné dr. Radvánszki Anikó jegyző |

A rendelet a mai napon kihirdetésre került.

Jánoshalma, 2025. május 30.

Dr. Rennerné dr. Radvánszki Anikó

jegyző

Általános indokolás

A közterületek rendjéről és használatáról szóló 12/2022. (X.28.) önkormányzati rendelet 1. melléklet 1. pontja szerint megállapodást lehet kölni a polgármesterrel. E rendelet szabályozza azokat a tevékenységeket, amelyekre vagy díjmentesen vagy díj fizetése mellett lehet megállapodást kötni. Tapasztalataink alapján vannak olyan tevékenységek, melyek közterület használatával járnak, arra a rendeletünk szerint nem lehet megállapodást kötni és a közösségi együttélés alapvető szabályairól szóló13/2022. (X.28.) önkormányzati rendelet nem tartalmaz szankcionálási lehetőséget. Jelen módosítás azt a célt szolgálja, hogy ezen tevékenységeket végzőkkel szemben felszólítási vagy szankcionálási lehetőség legyen.

Részletes indokolás

**Az 1. §-hoz**

A közterületek olyan rendeltetéstől eltérő használatának szankcionálását teszi lehetővé, melyekre megállapodás nem köthető.

**A 2. §-hoz és a 3. §-hoz**

Hatályba léptető rendelkezések.