

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. május 29-i rendes ülésére

**Tárgy: Előterjesztés** **Nagy István felajánlásáról**

|  |  |
| --- | --- |
| **Előterjesztő:** | Kovács Bianka bizottsági elnök  Bányai Áron bizottsági elnök |
| **Előterjesztést készítette:** | Dr. Rennerné dr. Radvánszki Anikó jegyző |
| **Az előterjesztés előzetesen egyeztetve:** | Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Pénzügyi, Jogi, Ügyrendi Bizottság  Városüzemeltetési és Fejlesztési Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Felajánlás, * fénykép kopjafáról, * ajándékozási szerződés- tervezet |

Jánoshalma, 2025. május 23.

**Tisztelt Képviselő-testület!**

Nagy István, jánoshalmi lakos, volt önkormányzati képviselő a mellékelt megkereséssel fordult a Képviselő-testülethez, melyben a tulajdonát képező, 13 darab kopjafát Jánoshalma Városnak kívánja felajánlani a 13 aradi vértanú emlékére az alábbiak szerint:

Tervezett elhelyezés: a Béke téri parkban a már meglévő 1848-49-es eseményekben részt vett honvédek, huszárok és Madzinyi János honvédtiszt emlékére állított kopjafa körül félkörben. A félkör átmérője párhuzamos a világháborúkban elesett hősök tiszteletére állított emlékműhöz vezető úttal. A félkör átmérője 9 méter, a Kopjafák távolsága 1 méter.

A kopjafák mérete: 15 cm x 15 cm x 150 cm. A középső motívumon a vértanú neve, életkora és nemzetisége, a kivégzés neme, a láb részen idézet kerül elhelyezésre a kivégzésekor mondott utolsó szavaiból. A feliratok fém lapon fehér alapon fekete gravírozással készülnek.

A felajánló a kopjafák felállításához és a betonalapok elkészítéséhez kér emberi segítséget.

Az alkotást az Önkormányzat tulajdonába kívánja adni.

A felállítás tervezett időpontja: 2025. szeptember vége.

A továbbiakban a terület karbantartását – fűnyírás, tisztántartás – az önkormányzat, vagy az általa megbízott személy / szervezet végezné.

A kopjafa felajánlás értéke mindösszesen 2.000.000, - Ft, amely magában foglalja az anyagköltséget, munkadíjat és a szállítás költségét is.

A felajánlás jogi formája az ajándékozási szerződés -tekintettel arra, hogy a köztéri alkotás elkészítését, a helyszínre telepítést a felajánló vállalja, mellyel az Önkormányzat vagyonába adja át a köztéri alkotást.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot támogatni szíveskedjen.

**Határozati javaslat:**

1. Jánoshalma Városi Önkormányzat Képviselő-testülete köszönettel elfogadja Nagy István 13 db kopjafából álló felajánlását a 13 aradi vértanú emlékére az alábbiak szerint:

A 13 darab kopjafa a Béke téri parkban a már meglévő 1848-49-es eseményekben részt vett honvédek, huszárok és Madzinyi János honvédtiszt emlékére állított kopjafa körül félkörben kerülnek elhelyezésre.

A félkör átmérője párhuzamos a világháborúkban elesett hősök tiszteletére állított emlékműhöz vezető úttal. A félkör átmérője 9 méter, a Kopjafák távolsága 1 méter.

A kopjafák mérete: 15 cm x 15 cm x 150 cm.

A középső motívumon a vértanú neve, életkora és nemzetisége, a kivégzés neme, a láb részen idézet kerül elhelyezésre a kivégzésekor mondott utolsó szavaiból.

A feliratok fém lapon fehér alapon fekete gravírozással készülnek.

1. Jánoshalma Városi Önkormányzat Képviselő-testülete az ajándékozást elfogadja bruttó 2.000.000, - Ft értékben és felhatalmazza Lengyel Endre polgármestert a határozat melléklete szerinti ajándékozási szerződés aláírására.

**Felelős:** Lengyel Endre polgármester

**Határidő:** 2025. szeptember 30.