

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. május 29-i rendes ülésére

**Tárgy: Előterjesztés a Pacsirta utcai 3120 hrsz-ú közterület beépítetlen területté nyilvánításáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Tulajdoni lap * Szabályozási terv részlet * Térkép * Értékbecslés * Nyilatkozatok |

Jánoshalma, 2025. május 23.

**Tisztelt Képviselő-testület!**

A jánoshalmi 3120 hrsz-ú, természetben a Pacsirta utca 5. sz. ingatlanok mögött húzódik egy terület, mely a tulajdoni lapja szerint közterület.

A valóságban a Pacsirta u. 5. sz. alatti ingatlanok tulajdonosai használják a területet, mint saját kertjük részét. A szabályozási terv nem számol az ingatlannal, mint utca vagy közterület.

A Pacsirta u. 5. sz. alatti lakások tulajdonosai megvásárolnák az ingatlant, így a valósághoz lehetne igazítani a tulajdoni viszonyokat.

Az eljárás első lépése, hogy az Önkormányzat közterületből beépítetlen területté nyilvánítja a jánoshalmi 3120 hrsz-ú közterületet. Ezen az ingatlanon nincsenek közművek és nem határos olyan ingatlannal, amelynek máshol nincs közterületi kapcsolata.

Az átvezetés után lehet forgalomképtelen vagyonból a forgalomképes vagyonba átsorolni, majd értékesíteni.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete kezdeményezi a jánoshalmi 3120 hrsz-ú, 1419 m2 nagyságú „kivett közterület” megnevezésű ingatlanának „kivett, beépítetlen terület” megnevezésű ingatlanná történő átvezetését.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. június 30.