**AJÁNDÉKOZÁSI SZERZŐDÉS**

Amely létrejött egyrészről:

**Nagy István született: Nagy István** (lakcím: 6400- Jánoshalma, Deák Ferenc u. 15., adóazonosító jel: 8338122343) továbbiakban, mint Ajándékozó,

másrészről pedig:

**Jánoshalma Városi Önkormányzat** (székhely: 6440- Jánoshalma, Béke tér 1., képviseli: Lengyel Endre polgármester, KSH szám: 15724911-8411-321-03, adószám: 15724911-2-03, PIR szám: 724913), továbbiakban, mint Megajándékozott (továbbiakban: Felek) között az alábbi feltételekkel:

1. Ajándékozó kötelezettséget vállal arra, hogy a saját költségén a Jánoshalma Béke téri parkban 13 kopjafát állít fel a 13 aradi vértanú emlékére. Ajándékozó vállalja a 13 kopjafa közterületen való szakszerű elhelyezését a saját költségén és azt, hogy az elkészült kopjafákat (továbbiakban: ajándék) Megajándékozottnak ingyenesen ajándékba adja.
2. Az ajándék értékét Felek összesen bruttó 2.000.000.- Ft -, azaz kettőmillió forint összegben határozzák meg. A kopjafák elkészítésének anyagköltségét, a munkadíjat, szállítás költségét Ajándékozó viseli.
3. A Megajándékozott az ajándékot jelen szerződésben meghatározott feltételekkel elfogadja. Felek megállapítják, hogy Megajándékozottat az 1. pontban körülírt kopjafákkal kapcsolatban semmilyen fizetési kötelezettség nem terheli, azt Ajándékozó viseli.
4. Az ajándék kopjafák elhelyezésére a Béke téri parkban a már meglévő 1848-49-es eseményekben részt vett honvédek, huszárok és Madzinyi János honvédtiszt emlékére állított kopjafa körül félkörben kerül sor, az ajándékozási szerződés 1. mellékletét képező fotódokumentációnak megfelelően.

A félkör átmérője párhuzamos a világháborúkban elesett hősök tiszteletére állított emlékműhöz vezető úttal. A félkör átmérője 9 méter, a Kopjafák távolsága 1 méter.

A kopjafák mérete: 15 cm x 15 cm x 150 cm. A középső motívumon a vértanú neve, életkora és nemzetisége, a kivégzés neme, a láb részen idézet kerül elhelyezésre a kivégzésekor mondott utolsó szavaiból.

A feliratok fém lapon fehér alapon fekete gravírozással készülnek.

1. Felek megállapodnak abban, hogy az Ajándékozó vállalja az ajándék elkészítését, helyszínre szállítását és felállítását legkésőbb 2025. szeptember 30. napjáig.
2. Jelen szerződés tárgyaként szereplő ajándék 2025. október 1. napjával a Megajándékozott vagyon nyilvántartásában saját vagyonaként kerül aktiválásra.
3. Felek megállapodnak abban, hogy az esetleges jogvitáikat elsődlegesen békés úton, tárgyalások során kívánják rendezni, és csak akkor fordulnak bírósághoz, ha a tárgyalásos út nem vezetett eredményre.
4. Felek a jelen szerződésből eredő valamennyi jogvita peres úton való rendezésére kikötik — hatáskörtől függően — a Kiskunhalasi Járásbíróság, illetve a Kecskeméti Törvényszék kizárólagos illetékességét.
5. Ajándékozó kijelenti, hogy az ajándékkal kapcsolatban a szerzői vagyoni jogokkal rendelkezik, annak átadásával összefüggésben a Megajándékozottat semminemű kötelezettség nem terheli.
6. Az adatkezelés jogalapja az Ajándékozó vonatkozásában az Európai Parlament és a Tanács 2016/679 (2016. április 27.) számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló általános adatvédelmi rendelet (a továbbiakban: „GDPR”) 6. cikk (1) bekezdés e) pontja szerint a közérdekű feladat, valamint a Magyarország helyi önkormányzatiról szóló 2011. évi CLXXXIX. törvény 13. (1) bekezdésében foglalt feladatok végrehajtásához szükséges adatkezelés. Felek tudomásul veszik, hogy a Megajándékozott a jelen okiratban rögzített adatokat a mindenkor hatályos jogszabályok szerinti időtartamban kezelni köteles.
7. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény vonatkozó rendelkezései az irányadóak.
8. A jelen megállapodás 3 eredeti, egymással teljes egészében megegyező példányban készült, amelyekből 1 példány az Ajándékozónál, 2 példány pedig a Megajándékozottnál marad.

Jelen megállapodást Felek elolvasás és közös értelmezés után, mint akaratukkal mindenben megegyezőt jóváhagyólag aláírták.

Jánoshalma, 2025. június

…………………………………… ………. ………………………

Jánoshalma Városi Önkormányzat Nagy István

képv.: Lengyel Endre polgármester Ajándékozó

Megajándékozott